የባህልና ዘመናዊ ሕክምናዎችን አቀናጅቶ መሥራት እንደሚገባ የጤና ሚኒስቴር አሳሰበ፡፡
የባህል ሕክምናውን ከዘመናዊው ሕክምና ጋር ማቀናጄት ካልተቻለ ወደፊት መሄድ እንደሚያስችገር ዶክተር ሊያ ታደሰ ተናገሩ፡፡የሳይንስና ከፍተኛ ትምህርት ሚኒስቴር ባዘጋጄው በኮሮናቫይረስ እና ሌሎች ወረርሽኞች ዙሪያ አገር-በቀል የባህላዊ ሕክምና ዕውቀቶች ሊያመጡ የሚችሉት መፍትሔዎች ዙሪያ በተደረገው ውይይት ላይ የተገኙት የጤና ሚኒስትሯ ዶክተር ሊያ ታደሰ የባህልና የዘመናዊ ሕክምናውን ማቀናጄት እንደሚገባ ተናግረዋል፡፡‘‘በዓለም ላይ የተገኙ ግኝቶች ከተፈጥሮ መሠረት ያደረጉ ናቸው’’ ያሉት ዶክተር ሊያ የባህልና ዘመናዊ ሕክምናዎችን ማቀናጄት ካልተቻለ ወደፊት መሄድ እንደሚያስቸግር ነው የተናገሩት፡፡ ቅንጅታዊ አሠራር በኢትዮጵያ ያልተሠራበት መሆኑንም ተናግረዋል፡፡ አሁን ያለውን ጊዜ እንደ አጋጣሚ ተጠቅሞ የባህል ሐኪሞች ጋር በጋራ በመሆን ለአገርና ለዓለም የሚጠቅም ሥራ እንደሚሠራም ተስፋቸውን ተናግረዋል፡፡እየተካሄደ የሚገኘውን ውይይትም ‘‘አገር በቀል ዕውቀቶችን እንዴት አድርገን ወደ ሳይንሳዊ መንገድ እናምጣ? የሚለውን ያመላክተናል’’ ብለዋል ዶክተር ሊያ፡፡ውይይቱ የሳይንስና ከፍተኛ ሚኒስቴር ሚኒስትር ኂሩት ወልደማርያም (ፕሮፌሰር)፣ የጤና ሚኒስትር ሊያ ታደሰ (ዶክተር)፣ የባህልና ቱሪዝም ሚኒስትር ኂሩት ካሳው (ዶክተር) እና ሌሎችም የዘርፉ ምሁራን እየተሳተፉበት ነው፡፡ዘጋቢ፡- ታርቆ ክንዴ